Tasuta-agi i d-ibanen sdeffir timunent, di tuget mačči d anadi ɣef uɣrum i ten-yewwin ɣer lɣerba, maεna d anadi ɣef tlelli n umeslay, ɣef tmaziɣt. Taggayt-agi « Tamurt/lɣerba », tettuɣal-d daɣen deg yisefra-nsen. Ma yella tamurt temmal-d tafat, lferḥ, zgan ttcebbiḥen-tt deg tmedyazt-nsen ; lɣerba fkan-as udem n tebrek, n ṭṭlam d lmut. Maεna deg yiseggasen-agi ineggura, ibeddel, ɣer kra n yicennayen, udem i as-fkan i yal yiwen seg wawalen-agi. Amedya, Aɛli Ɛemran, yefka-as udem nniḍen irkelli, am wakken i-t-id-yecna deg tezlit-agi “lɣerba”: